cyanic-selkie/wikianc huggingface dataset:
Maskindrevet sag
Etter andre verdenskrig
Den elektriske stikksagen ble oppfunnet etter andre verdendskrig da Albert Kaufmann i det sveitsiske selskapet Scintilla AG ble inspirert av konas symaskin, og testet med å klemme et sagblad i symaskinen. Albert Kaufmann ble spurt av sjefen sin om han skulle få fast sum av patentet eller å få betaling etter hvor bra salget av stikksagen ble. Han trodde salget ikke ville bli så bra, men han tok feil. Selskapet ble solgt til Bosch i 1954 og fikk et godt resultat av salget.
I 1962 introduserte den tyske verktøyprodusenten Festool den første skinnesagen.
I 1964 ble kapp- og gjærsagen oppfunnet av sjefsingeniøren Ed Niehaus ved Rockwell International. Rockwell patenterte ikke designet, hvilket førte til at lignende produkter ble laget av mange produsenter og utviklingen av kapp- og gjærsager skjøt fart.
I 1980 ble dykksagen patentert og lansert av Festool.
Eufaula
Eufaula kan sikte til:
Svingbrua (Trondheim)
Svingbrua ved Skansen i Trondheim er en gang- og sykkelbro som går ved siden av Skansenbrua som del av riksvei 706. Den ble åpnet i oktober 2014 som et alternativ for Skansentunnelen, som er stengt for syklister og fotgjengere. Brua knytter friluftsområdet på Skansen med gang- og sykkelveien langs Nordre avlastningsvei på Brattøra, og den inngår i Brattøra friområde, som vant Trondheim kommunes byggeskikkpris for 2015.
Brua er 100 meter lang, hvorav den midterste delen kan svinges for å slippe kryssende båttrafikk forbi. Dette er eneste bro i Norge som benytter denne svingteknologien. Brua åpnes for båttrafikk inn og ut av Skansenløpet ca. 1500 ganger i året.
Bedtime Stories
Bedtime Stories er en eventyrkomedie fra 2008. Filmen er regissert av Adam Shankman, og har Adam Sandler, Keri Russell og Guy Pearce i hovedrollene.
Handling
Skeeter Bronson (Adam Sandler) er en mann som skulle bli hotellarving, men da faren dør, forandres alt. Han blir redusert til en vanlig hotellmedarbeider, og han blir behandlet dårlig av den nye eieren, Barry Nottingham (Richard Griffiths). Skeeter depper ikke av den grunn, for han tror at når Barrys etterkommer skal annonseres, blir det ham som blir valgt. Men igjen tar han feil, for det blir den arrogante millionæren Kendall (Guy Pearce) som får jobben.
Skeeter blir naturligvis veldig skuffet, men han går motvillig med på det når søsteren Wendy (Courteney Cox) ber ham om å passe barna Patrick (Jonathan Morgan Heit) og Bobbi (Laura Ann Kesling) for helgen, en jobb han tar på seg i samarbeid med søsterens venn, Jill (Keri Russell). Skeeter begynner helt uinteressert å fortelle barna godnatthistorier – men motvilligheten forsvinner helt når han oppdager at alt barna endrer på i historiene hans oppfylles i virkeligheten også.
Cambarus acuminatus
Utbredelsen er begrenset med forekomster i elver og innsjøer i deler av Nord-Amerika.
Stéphane Badji
Stéphane Diarra Badji (født 18. januar 1990) er en senegalesisk fotballspiller som fra 31. mars 2022 er klubbløs.
Stéphane Badji kom til Sogndal i 2012 fra klubben Casa Sport i hjemlandet. Han spilte 24 kamper for den sesongen, hvor han spilte defensiv midtbanespiller. Opprinnelig signerte han en treårskontrakt med Sogndal, men etter forhandlinger med Brann gikk han over til klubben før 2013-sesongen. Badji signerte da under på en kontrakt som bandt han til klubben ut 2016.
Svante Nilsson Stures krig mot Danmark
Svante Nilsson Stures krig mot Danmark var en krig som ble utkjempet i årene 1501 til 1512 mellom svenske og norske motstandere av Kalmarunionen og Danmark.
NM i roing 1985
NM i roing 1985 ble arrangert i Kongsvinger 10.-11. august 1985. Kongepokalvinnere ble Ormsund Roklub (singlesculler med Alf Hansen) og Oslo Kvinnelige Roklubb (dobbeltsculler med Christine Helle og Berit Raadim).
Adal stasjon
Adal stasjon var en jernbanestasjon på Vestfoldbanen i Horten kommune i Vestfold. Før 1894 het den Augedal. Stasjonen åpnet i 1881 med strekningen fra Drammen til Larvik. Stasjonen ble nedgradert til stoppested i 1960 og holdeplass i 1965. Holdeplassen mistet persontrafikken i 1973 og ble nedlagt i 1978.
Adal stasjon hadde en stasjonsbygning for mellomstasjon av 2. klasse, i likhet med Skoger og Stokke. Den ble tegnet av Balthazar Lange. Stasjonsbygningen ble revet i 1991. Stasjonen lå på østsiden av jernbanelinjen nord for planovergangen med fylkesvei 665.
Dannelse
Dannelse betyr vanligvis en persons sett av allmennkunnskaper, kulturell oppførsel og innsikt som det tradisjonelle samfunnet vurderer som høyverdig og fint. Dannelse er et språklig, kulturelt og historisk betinget begrep med sammensatt betydning, men kan ofte erstattes med synonymer som «forfinethet», «kultur», «fostring» og «god oppdragelse». Ordet dannelse finnes både i norsk og dansk og er, som den svenske varianten bildning, oversatt direkte fra det tyske Bildung. Ordet daning finnes også i svensk, men er sjeldent brukt.
Opprinnelig og moderne betydning
Den opprinnelige betydningen av det norske dannelsesbegrepet henger nøye sammen med Norges avhengighetsforhold til byråkratiet og kulturen i Danmark da Norge var underlagt kongemakten der. «Dannet» betød for en nordmann opprinnelig at han var «fordansket». Dette hang sammen med at all høyere utdannelse foregikk i København, og at samfunnselitens skrift- og talespråk var dansk. Etterhvert kom dannelsen til å innebære all god oppførsel, takt og tone, og kunnskaper som var erhvervet fra universitetene, såkalt klassisk dannelse. Bildung eller bildning henger sammen med tanken om at menneskets indre utvikling former et bilde i menneskets indre, et ideal mennesket skal strebe etter. Det svenske verbet att bilda kan også oversettes med å skape, danne eller forme, altså gi form eller skape et bilde, og bildning kan i denne sammenhengen bety det å «danne en edel og forfinet personlighet».
Det moderne, helhetlige dannelsesbegrepet står for menneskenes livslange utviklingsprosess, hvor de utvider sine åndelige, kulturelle og praktiske ferdigheter og sin personlige og sosiale kompetanse. Ifølge filosofen Ellen Key er dannelsen det vi sitter igjen med etter at vi har glemt det vi har lært. Denne formuleringen kan forstås slik: Den kunnskapen vi har tilegnet oss, blir internalisert på en slik måte at vi ikke lenger trenger å huske den bevisst. Med andre ord: Når vi er små, læres vi opp til å sitte pent ved bordet. Den dagen vi ikke har behov for å tenke på at vi skal sitte pent, men gjør det av selvfølgelig vane, har kunnskapen sunket ned i oss. Den samme prosessen finnes igjen i oppøving av praktiske ferdigheter, som sykling eller dansing. Det er viktig å påpeke at Ellen Key neppe kan ha brukt dannelsesbegrepet slik vi forstår det i Norge. En person som kan sykle, er ikke dermed "dannet" – så her snakker vi nok om mer "høytstående" teoretiske kunnskaper, knyttet til etiske leveregler, litteratur, kunst og musikk, altså kultur generelt.
Dannelse i skolelovene
Allmenndannelse sto sentralt i norsk skole spesielt i første halvdel av 1900-tallet. Lov om Folkeskolen paa Landet la vekt på like vilkår for by og land i tillegg til skolens oppdrageransvar.
Forskjellige typer dannelse
Det finnes ofte ulike former for dannelse, blant annet alminnelig dannelse (også kjent under begrepet folkeskikk) og borgerlig dannelse, hvor den sistnevnte bærer preg av stivere etterfølging av regler for være-/omgangsmåte og antrekk. Inga Bostad siterer Jens Bjørneboe på at det finnes to typer dannelse, en med og en uten piano. «Danning utan piano er meir prosessuell, open og fridomssøkjande, og går føre seg heile livet, frå vogge til grav.»
I tillegg har man også aristokratisk dannelse, kurtoisi, som har en friere, men mer avansert uttrykksmåte. Den har oppstått og utviklet seg ved de kongelige hoffene i Europa.
Dannelse og danning
Dannelse er den språkformen som brukes på riksmål og moderat bokmål. På nynorsk heter det danning (et noe snevrere alternativ på nynorsk kan være oppseding, som mer tilsvarer oppdragelse). Begrepet danning har ofte også betydningen å forme, skape og lage i en mer generell forstand, og ble av en rekke pedaogoger på 70-tallet lansert som et for dem mer vitalt begrep enn det konservative dannelse. Klassisk er Jon Hellesnes artikkel "Ein utdana mann og eit dana menneske: framlegg til eit utvida daningsomgrep" 1969 hvor han trekker frem danning som et begrep som tilsier at man er i en danningsprossess som er åpen, ikke inn i en ferdig dannet form. Begrepene har imidlertid samme etymologi.
Tysk
Schwanitz' Buch präsentiert, was Bildung nach der obigen Definition gerade nicht ist – eine Ansammlung von Kenntnissen
Giuseppe Verdi
Giuseppe Fortunino Francesco Verdi (født 10. oktober 1813, død 27. januar 1901) var en italiensk operakomponist.
Bakgrunn
Han ble født i Roncole i hertugdømmet Parma, som da var okkupert av Napoléon Bonaparte, og flyttet i 1824 til Busseto, hvor han påbegynte sine musikalske studier med Ferdinando Provesi. Han komponerte en ouverture til Gioacchino Rossinis Il Barbiere di Siviglia, og flyttet til Milano, men fikk ikke plass på konservatoriet. Han hadde derfor private studier med Vincenzo Lavigna.
Komponist
Han fikk sitt gjennombrudd med librettoen til operaen Nabucco i 1842. I de neste fem år ble Verdi stadig mer berømt, først i Italia og Europa, og senere også i USA.
I perioden 1844–1850 skrev Verdi flere operaer, heriblant Ernani, Macbeth og Luisa Miller. Operaene ble gradvis mer og mer fyldige og orkestret fikk en større og kraftigere rolle. Hans inspirasjon kom først og fremst fra store operakomponister som Rossini, Mercadante og Donizetti. Verdi gjennomarbeidet sine librettoer meget omhyggelig. På slutten av denne perioden ble de største og mest populære Verdi-operaene uroppført, først og fremst Rigoletto, som ble oppført i Venezia. Senere ble Il trovatore satt opp i Roma i 1853. Seks uker senere ble La traviata satt opp; den ble umiddelbart ikke vel mottatt, men etter en nyoppsetning året etter var også den en suksess.
I 1870 begynte Verdi å arbeide med verket Aïda, som fikk sin uroppføring i Kairo i slutten av 1871. Etter dette trakk Verdi seg tilbake fra operaskrivningen, og hans verker fra 1873 omfatter blant annet en strykekvartett og et rekviem over dikteren Alessandro Manzoni.
I 1879 ble Verdi oppfordret til å skrive nok en opera, Othello. Verdi brukte da mye tid på å revidere sine tidligere operaer, og Othello ble først ferdig i 1886. Verket ble uroppført i Milano i 1887. Verdis siste opera skulle bli nok en Shakespeare-historie; Falstaff, fra 1893.
Verdi mistet sin kone tidlig, og hans to barn døde i tidlig alder. Senere flyttet han sammen med en sangerinne, den ugifte tobarnsmoren Giuseppina, og følte seg fordrevet fra Busseto fordi hun ble så dårlig behandlet av lokalbefolkningen.
Sine siste år tilbrakte Verdi som en rik og respektert mann i Milano. Ved sin død i 1901 ble han hyllet i Milanos gater av mer enn 28,000 mennesker.
Ashley Nicoll-Holzer
Ashley Nicoll-Holzer (født 10. oktober 1963) er en canadisk rytter som spesialiserer seg i dressur. Under Sommer-OL 2012 i London representerte hun landet sitt, der hun ble nummer 10 i lagkonkurransen. Hun tok bronse i lagkonkurransen under Sommer-OL 1988.
Inger Berggren
Inger Berggren (født 23. februar 1934 i Stockholm, død 19. juli 2019 samme sted) var en svensk sanger og skuespiller. Hun begynte sin artistkarriere i Thore Swaneruds orkester og sang siden med Thore Ehrling, Simon Brehm og Göte Wilhelmsson. Hennes største slagere er «Twist till menuett» fra 1963 og «Elisabeth serenad» fra 1962. Samme år representerte Berggren Sverige i Eurovision Song Contest med sangen «Sol och vår». Bidraget kom på en delt syvendeplass sammen med Finland.
Hun er mor til skuespilleren Gunilla Röör.
Isbøtte-kampanjen
Isbøtte-kampanjen, også kjent som «The ice bucket challenge», var en internettrend som utfordret folk til å tømme en bøtte isvann over seg og å donere penger til veldedighet. Personene som deltok kunne nominere venner og bekjente til å delta også, hvor de utvalgte vanligvis kunne velge mellom å helle vann over seg, gi penger eller å gjøre begge deler. Hensikten med utfordringen var å skape oppmerksomhet rundt nervesykdommen ALS (atrofisk lateral sklerose) og for å samle inn penger til forskning knyttet til den. Fenomenet ble kjent sommeren 2014. Kampanjen har samlet inn mer enn 100 millioner dollar per juli 2016 og har finansiert flere forskningsprosjekter, som for eksempel Prosject MinE. Forskere prøver å finne en kur til sykdommen og har funnet et gen de mistenker har en påvirkelse på ALS. Det har vært flere kjendiser som har deltatt i kampanjen. Både Mark Zuckerberg, Oprah Winfrey, Christiano Ronaldo, Lady Gaga, Bill Gates og George W. Bush var noen av de som deltok. Utfordringen har blitt sammenlignet med badeutfordringen i Norge hvor en kunne velge mellom å hoppe uti havet eller å donere til Kreftforeningen.
Temnophliantidae
Temnophliantidae  er en av i alt 11 familier under overfamilien Talitroidea innenfor parvordenen Talitrida (underordenen Bogidiellida), en Senticaudata-gruppe av amfipoder. Gruppens arter lever som bentiske bunndyr og kjennes fra Gammaridea-arter på at de har ulik morfologi i halepartiet.
Denne gruppens arter fordeler seg på to slekter og lever i havet utenfor Sør-Afrika. Gruppen ble første gang beskrevet av Griffiths i 1975. Totalt antall arter er (per 2015) ikke mer enn 2 eller 3.
Gruppens taksonomi
Gruppen ble opprettet i 2013. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Eufaula (Oklahoma)
Eufaula er en by i den amerikanske delstaten Oklahoma med et areal på 24,9 kvadratkilometer og en folkemengde på 2 813 innbyggere (2010). Eufaula er administrativi sete for McIntosh County.
I 1872 kom jernbanen til Eufaula som innen da var kjent som muskogeeindianernes møtested. Fire år etter ble avisen Indian Journal i Eufaula grunnlagt; den ble skrevet på muskogeenes språk. Den er Oklahomas eldste avis, og utkommer fortsatt (2020). På den tiden hørte området til Indianerterritoriet. Navnet Eufaula er indiansk; er en oppkalling etter Eufalfa-grenen av stammen, som bodde rundt byen Eufaula i Alabama, hvorfra stammen var blitt tvangsflyttet under «Tårenes vei»-deportasjonen i 1832.
To mordmysterier har en tlknytning til Eufaula. Den 3. februar 1889 ble den fryktede lovløse kvinnen Belle Starr myrdet. Hun red hjem fra et nabohus i Eufaula og inn i et bakhold. Morderens identitet ble aldri kjent. En familie på tre, Jamison-familien fra denne by, forsvant i 2009. De ble funnet døde i 2013.
Høgskolesenteret i Kristiansund
Høgskolesenteret i Kristiansund (HIK) ble etablert i 2007, og tilbyr høyere utdanning innen sykepleie, petroleumslogistikk, handel og service og beredskapsledelse i samarbeid med Høgskolen i Molde og Høgskolen i Ålesund. Høgskolesenteret er et resultat av samordningen av de ulike høgskoletilbudene i byen, og holder til i Studiesenteret på Løkkemyra i Kristiansund.
Anchomenidius
Anchomenidius er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore (Ca. 10 millimeter), slanke, brunrøde til svarte løpebiller. Hodet er rundet med noksp store kjever og små fasettøyne, antennene er omtrent halvparten så lange som kroppen. Pronotum er trapes- til hjerteformet, dekkvingene rundede.
Utbredelse
Slekten er endemisk for Spania.
Ray Houghton
Raymond James Houghton (født 9. januar 1962 i Glasgow) er en tidligere skotsk fotballspiller som spilte på midtbanen i en rekke engelske klubber og som representerte på landslagsnivå. Mest kjent er han imidlertid for sin tid som midtbanespiller i Liverpool FC.
Houghton begynte karrieren sin i West Ham United FC i junioravdelingen før han skrev under en profesjonell kontrakt som 17-åring 5. juli 1979. Han fikk imidlertid kun en kamp for klubben som innbytter, og 7. juli 1982 skrev han under for Fulham FC. Her spilte han seg til en fast plass på laget, og han ble i klubben frem til 1985 da han signerte for Oxford United FC.
I Oxford vant han sitt første trofé da klubben i sesongen 1985/1986 vant Ligacupen med en 3–0-seier i finalen mot Queens Park Rangers FC. Houghton scoret forøvrig det andre målet i finalen. Han ble i klubben frem til 19. oktober 1987 da han ble hentet til Liverpool for 825 000 pund av manager Kenny Dalglish.
Han ble i Liverpool frem til 28. juli 1992 etter å ha spilt totalt 202 kamper og scoret 38 mål for klubben. Turen gikk videre til Birmingham og Aston Villa FC. Her var han med på å vinne Ligacupen i sesongen 1993/1994.
Houghton spilte også for Crystal Palace FC, Reading FC og Stevenage Borough FC før han la opp som spiller i 2000.
Han fikk totalt 73 kamper og scoret seks mål for det.
Cupriscobina
Utbredelse
Arten er utbredt i Afrika.
Queen (album)
Queen er det første albumet fra den britiske gruppa med samme navn, utgitt i 1973. Den ble innspilt ved Trident Studios og De Lane Lea Music Centre i London, og produsert av Roy Thomas Baker, John Anthony og Queen.
Bassist John Deacon ble kreditert som «Deacon John» på albumet, fordi Mercury og Taylor følte det gjorde at han hørtes mer interessant ut. Deacon foretrakk imidlertid å bruke sitt vanlige navn på senere album.
Bonusspor
Da Hollywood Records ga ut albumet på CD i 1991 fulgte følgende tre bonussanger med.
«Mad the Swine» hadde ikke tidligere vært utgitt. «Keep Yourself Alive» var et annet opptak, og «Liar» var en remiks av John Luongo og Gary Hellman.
Keep Yourself Alive
Brian May skrev «Keep Yourself Alive» etter at bandet hadde blitt til, men før John Deacon hadde blitt med. I et radiointervju om News of the World fortalte May at han tenkte på teksta som ironisk og useriøs, men at meninga endra seg totalt da Mercury sang sangen.
Doing All Right
«Doing All Right» (også stavet «Doin' Alright» og «Doin' All Right») var opprinnelig en av Smiles sanger, bandet som senere ble til Queen. Den ble skrevet av Brian May og Smiles frontfigur Tim Staffell.
Sangen endrer seg flere ganger, og inneholder seksjoner med popmusikk og akustisk gitar, og en seksjon som best kan beskrives som hardrock. «Doing All Right» er en av få sanger der Brian May spiller piano.
Queen spilte denne sangen allerede i 1970, og den var den første sangen Freddie Mercury spilte live på piano. I versjonen At the Beeb er det Roger Taylor som synger det siste verset.
Black Francis
Charles Michael Kittridge Thompson IV (født 1965 i Boston), kjent som Black Francis og Frank Black, er gitarist, sanger og låtskriver i Pixies, på soloutgivelser og på diverse samarbeidsprosjekter.
Pixies
Black Francis stiftet Pixies i 1985 og signerte snart med det store, britiske plateselskapet 4AD. Bandets utgivelser fikk stor innflytelse på oppblomstringen av alternativ rock i årene som fulgte. Pixies ble oppløst i 1993, men gjenforent ved flere anledninger, i 2014 med albumutgivelsen Indie Cindy som resultat av oppsamlede EP-utgivelser.
Andre prosjekter
Thompson har gitt ut plater både som Frank Black, Black Francis og Frank Black and the Catholics. Han ga i 1991 ut en innspilling fra BBC i samarbeid med John Peel, The John Peel Session, sammen med det skotske bandet Teenage Fanclub.
I 2009 ga han ut albumet Petit Fours under bandnavnet Grand Duchy sammen med sin kone Violet Clark, og fulgte den opp med Let the People Speak i 2012.
Rickleån
Rickleån er en elv i Västerbottens län i Sverige. Elva springer ut fra innsjøen Bygdeträsket i Skellefteå kommune, og renner gjennom Robertsfors kommune til utløpet i Ricklefjärden i Bottenviken. Elva er om lag 50 kilometer lang, og har et nedbørsområde på knappe 1650 kvadratkilometer.
Tidligere het Rickleån sannsynligvis Bygda, som betyr «den som bøyer». Elva anses å ha bra fiske. Den er kjent for sin bestand av sjøørret og hadde stor laksebestand før 1970-tallet.
Rickleåns kildeelver er Risån, Sikån og Tallån, mens den eneste større sideelv nedenfor Bygdeträsket er Tvärån.
Man kan følge elva på sti fra Överklinten ned til munningen.
Cambarus buntingi
Cambarus buntingi eller «bunting crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.
Jacobine Waaler
Jacobine von der Lippe Parelius Waaler (født Dick 11. april 1857 i Oppdal, død 8. juli 1921 i Kristiania ) var en norsk forfatter. Hun ble kjent for sin roman Fra jobbetiden ved En af dem – Virkelighedsbillede af W..
Liv og virke
Hun engasjerte seg selv i slutten av 1890-årene i eiendomsspekulasjon, og medvirket i 1899 i opprettelsen av eiendomsselskapet Aasen, hvis formål var å utnytte – enten ved salg eller utparsellering – tomtegrunn av gården Åsen i Vestre Aker. Året før deltok hun i oppkjøpet av Aasen Teglværk.
Familie
Jacobine Waaler var datter av personellkapellan Christian Dick og hans hustru Elsebe Catharina (født Parelius). Hun ble gift med offiseren Hjalmar Waaler. Hun gikk under kallenavnet Jakka Waaler.
Erciyes
Erciyes (tyrkisk: Erciyes Dağı; fra gammelgresk Ἀργαῖος, Argaios; latin Argaeus) er en massiv stratovulkan 25 km sør for Kayseri i Tyrkia.
Det er vintersportfasiliteter på fjellet, blant annet alpinanlegg.
Geografi
Erciyes er det høyeste fjellet i Sentral-Anatolia med en høyde på 3916 moh. Det regnes som det høyeste fjellet i Anti-Taurus-fjellene, en nordøstlig forlening av Taurusfjellene i sør, og hører til det Det alpide beltet i Eurasia.
Vulkanen er kraftig erodert, men kan ha hatt utbrudd så sent som 253 f.Kr., som kan være skildret på mynter fra Antikkens Roma.
Historie
Strabon kalte fjellet Argaeus (Ἀργαῖος), og skrev at toppen aldri var fri for snø, og at de som hadde besteget fjellet kunne se både Svartehavet i nord og Middelhavet i sør på klare dager.
Den første dokumenterte bestigningen av fjellet ble gjort av William John Hamilton i 1837. Det er imidlertid historiske markeringer og symboler på steinene på toppen, som tyder på at mennesker har vært der tidligere.
David Marcus
David Marcus (født 28. august 1980) er en canadisk rytter som spesialiserer seg i dressur. Under Sommer-OL 2012 i London representerte han landet sitt, der han ble nummer 10 i lagkonkurransen.
Harry Dym
Professor Harry Dym (hebraisk ) er en matematiker ved Weizmann-instituttet i Israel. Han er kjent for oppdagelsen av Dyms ligning.
Karl Dehn
Karl Rudolf Dehn (født 17. september 1908 i Stockholm, død 14. mars 1977) var en norsk bokser som representerte BK Pugilist.
Han vant fem NM-gull i perioden 1930–1939. Han vant EM-bronse i weltervekt i 1930.
Ole Peter Hansen Balling
Ole Peter Hansen Balling (født 13. april 1823, død 1. mai 1906 ) var en norsk portrettmaler som særlig gjorde seg bemerket i USA under og etter den amerikanske borgerkrigen.
Bakgrunn
Balling var født i Christiania som sønn av skomakermester Johan Frederik Hansen fra Ringerike (død 1831) og ektefellen Karen. Etter farens død giftet moren seg på nytt med skomaker Jørgen Balling. Stesønnen tok stefarens navn i tillegg til sitt opprinnelige navn under første slesvigske krig.
Balling var elev av Ferdinand Gjøs, gikk i malerlære hos Jakob Emilius Wunderlich i Christiania i 1838 og ble svenn i 1841. Han utdannet seg til portrettmaler først i Berlin og fra 1847 ved Kunstakademiet i København. I 1848 gikk han med i krigen som frivillig, tok offiserseksamen og gikk inn i linjen som sekondløytnant, ble premierløytnant i 1849 og ble stående i krigsreserven til 1858.
Malervirke
Som offiser fikk han dansk statsborgerskap og bodde flere år i København hvor han levde som maler. Han stilte ut fra 1852 og vakte oppmerksomhet med et portrett av oberstløytnant Hans Helgesen og «En Kavallerifægtning ved Rensborg».
Portrettet av Helgesen er senere kopiert av Anton Dorph og litografert av Tegner og Kittendorf.
I 1856 reiste han til Nord-Amerika hvor han arbeidet med håndkolorering av fotografier og hadde sitt eget fotografiske atelier. Da krigen brøt ut i 1861 deltok han på Nordstatenes side. Han ble såret i 1863 og fikk innvilget avskjed, han var da avansert til oberstløytnant.
Kontaktene han hadde fått under krigen, gjorde at han ble introdusert for president Abraham Lincoln og han utførte et portrett av Lincoln i arbeidsværelset i Det hvite hus. Balling fikk anledning til å være med nordarmeen og malte portretter av flere av generalene, slik som f.eks. Ulysses S. Grant m.fl.
Balling vendte tilbake til Norge i 1874 og slo seg først ned i Horten. Han utførte flere portretter, blant annet av Oscar II og 30 portretter av marineoffiserer til portrettsamlingen på Karljohansvern. På et mye senere tidspunkt malte han komponisten Johan Svendsen.
Balling giftet seg to ganger; første gang i Danmark i 1852 med Marie Rantzau, som døde to år senere. Han inngikk nytt ekteskap i New York i 1857 med Christine Zündorff, en tysk kvinne.
Jacqueline Brooks
Jacqueline Brooks (født 15. september 1967) er en canadisk rytter som spesialiserer seg i dressur. Under Sommer-OL 2012 i London representerte hun landet sitt, der hun ble nummer 10 i lagkonkurransen.
Hereswith
Hereswith er et gammelengelsk kvinnenavn.
Etymologi
Navneleddet here har opprinnelse i urgermanske *harja-, «hær». Den norrøne formen av leddet er herr. Navneleddet swith har opprinnelse i gotiske swinþs, «sterk». Norrøne former av navneleddet er svinnr og sviðr.
Kjente personer med navnet
Personene i listen er ordnet kronologisk etter fødselsår.
Jåberg stasjon
Jåberg stasjon var en jernbanestasjon på Vestfoldbanen i Sandefjord kommune i Vestfold. Joberg stoppested åpnet i 1881 med strekningen fra Drammen til Larvik. Navnet ble skrevet Jaaberg fra 1894 og Jåberg fra 1921. Stoppestedet ble oppgradert til stasjon i 1910 og nedgradert til stoppested igjen i 1966 og til holdeplass i 1969. Holdeplassen ble nedlagt den 28. mai 1978.
Jåberg hadde en stasjonsbygning for mellomstasjon av 4. klasse, i likhet med Galleberg, Barkåker, Råstad og Bjørkedal. Den ble tegnet av Balthazar Lange. Stasjonsbygningen ble revet i 1991.
Kakhovka
Kakhovka (ukrainsk Каховка, russisk Кахо́вка) er en havneby ved Dnipro i Kherson oblast (provins) sør i Ukraina. Den er det administrative senteret i Kakhovsky rajon (distrikt), mens selve byen har status som en egen rajon i oblasten. Byen har omkring 35 900 innbyggere (2019).
På borgens gamle murer oppstod bosetningen Sjagingirejskoje (ukrainsk Шагингирейское), som nevnes i kilder fra 1771. Mens selve byen ble grunnlagt på samme sted i 1791 av den russiske obersten D.M. Kulikovskij. Den fikk bystatus i 1918.
I august 1920, under kommunistenes siste krafttak under den russiske borgerkrig for å drive Wrangels hvite armé ut av Krim, klarte Ieronim Uborevitsj å sikre et brohode ved Kakhovka, som ble åsted for intense kamper, «antagelig det nærmeste borgerkrigen kom til verdenskrigens skyttergravkamper»
Mellom 1947 og 1956 ble Kakhovka-reservoaret dannet da elven ble demmet opp.
I selve Kakhovka ligger en stor fabrikk for matforedling.
Befolkningsutvikling
Kilde:
Vinkanne
Vinkanne er et skjenkekar til vin. Betegnelsen brukes både om alterkanner og kanner til verdslig bruk. Det kan være vanskelig å skille vinkanner fra kanner beregnet til vann eller øl, men vinkanner har gjerne en mer elegant utførelse og rikere dekor.
Vinkanner er primært laget i metall, men det forekommer også vinkanner i keramisk materiale.
44 Harvest House
44 Harvest House eller bare Harvest House er en seks etasjer høy bygning i Harare i Zimbabwe. Bygningen ligger på Nelson Mandela Avenue 44 og Angwa Street og tjener som MDCs offisielle hovedkontor. Harvest House er MDCs sentrum både fysisk og politisk. Alle avdelingene, sekretærene, assistentene og rådgiverne har kontorer her. Bygningen inneholder også to konferanserom hvor MDC holder sine pressekonferansen og andre møter.
St Swithin at London Stone
St Swithin at London Stone var en anglikansk kirke i City of London. Den stor på nordsiden av Cannon Street, mellon Salters' Hall Court og St Swithin's Lane, som løper mot nord fra Cannon Street til King William Street og tar sitt navn fra kirken.
NM i roing 1984
NM i roing 1984 ble arrangert i Sarpsborg 25.-26. august 1984. Kongepokalvinnere ble Ormsund Roklub (singlesculler med Alf Hansen) og Trondhjems Roklub (dobbeltsculler med Solfrid Johansen og Haldis Lenes).
St Swithin at London Stone
Kirken var opprinnelig en katolsk middelalderkirke. Den er dedisert til St. Svithun, biskop av Winchester - navnetilføyelsen skyldes nærheten til London Stone (vis-à-vis Cannon Street).
Den ble ødelagt av bybrannen i London i 1666, men bygd opp på nytt etter Christopher Wrens tegninger. Den ble sterkt skadet under den tyske bombing av London under annen verdenskrig. De siste rester ble fjernet i 1962.
Liste over olympiske medaljevinnere i judo
Liste over olympiske medaljevinnere i judo inneholder samtlige utøvere som har tatt en olympisk medalje i judo.
Edward Blishen
Edward Blishen (født 29. april 1920 i Barnet som da var i Hertfordshire, død 13. desember 1996 i Hadley Wood ) var en britisk lærer, BBC-medarbeider og barnebokforfatter. Han er kjent for sine selvbiografiske romaner og memoarer, og for to bøker hvor han samarbeidet med Leon Garfield om gjenfortellinger fra gresk mytologi. De mottok Carnegie Medal i  for The God Beneath the Sea som var den første av de to bøkene.
Under andre verdenskrig var han militærnekter, og tjenestegjorde i landbruket. Etter krigen ble han lærer, og debuterte som forfatter i 1955 med Roaring Boys, som skildret livet som lærer i et røft strøk. Han forlot læreryrket i 1959, og arbeidet senere dels som forfatter, dels som medarbeider i BBC-programmene «Stop the Week» og «A Good Read», og en kort periode ved lærerutdanningen ved Universitetet i York 1963–1965. Hans bok nr 2, This Right Soft Lot (1969), fulgte opp skildringene fra skolen. Boka A Cackhanded War (1972) beskrev tiden som militærnekter, mens  Sorry, Dad (1978) og Lizzie Pye (1982) handlet om foreldrene.
Blishen ble utnevnt til æresdoktor ved Open University i 1995.
Kristin Roset
Kristin Roset (født 22. oktober 1979 på Sandane i Gloppen kommune) er en norsk journalist, og tidligere friidrettsutøver (mellomdistanseløp). Hun representerte Gloppen Friidrettslag og ble norsk mester på 800 meter tre ganger fra 1999 til 2001. Fra 2007 til 2014 var hun redaktør for magasinet «Birkebeiner'n» som i 2013 ble endret til Magasinet Birken. I dag jobber hun som journalist for Dagbladet, er redaktør for Magasinet Friidrett og Magasinet SKIsport og skriver bloggen Springerinne.com. Hun er forfatter av boken Spring for livet som handler om spiseforstyrrelser og toppidrett, som kom ut på Det Norske Samlaget i 2016.
Bakgrunn
Hun vokste opp på Fitje, sør for Sandane sentrum, hun har to eldre brødre, og hennes eldste bror, lensmann i Gloppen, Nils Ove Roset, var hennes trener gjennom det meste av karrieren. Han var selv en habil 400 meterløper og representerte Norge som juniorutøver. Hun gikk idrettsfag ved Firda vidaregåande skule fra 1995 til 1998. Kristin Roset bor på Lillehammer.
Master of Laws
Master of Laws, forkortet LL.M. eller LLM (fra latin Legum Magister), er en mastergrad i rettsvitenskap i mange engelskspråklige land. Den er først og fremst et supplement til juridiske profesjonsstudier og tas dermed vanligvis av ferdigutdannede jurister som ønsker å spesialisere seg videre i et rettsområde. Graden kan ved noen læresteder også tas av personer med annen fagbakgrunn (f.eks. statsvitenskap) som en måte å tilegne seg kunnskap om et avgrenset juridisk tema, men de fleste læresteder stiller normalt krav om juridisk utdanning. Graden gir en viss forskningskompetanse innen et spesialisert tema, men gir i seg selv ikke adgang til den regulerte juristprofesjonen (f.eks. advokatbevilling/autorisasjon som advokatfullmektig eller stillinger innen domstoler og påtalemyndighet) og er heller ingen forutsetning for dette. Graden kan tas av personer med interesse for juridisk forskning i stedet for en mer omfattende ph.d.-grad, eller underveis i et ph.d.-løp. På denne måten ligger LL.M.-graden mellom den grunnleggende juristutdanningen og ph.d. Personer som både har juridisk profesjonsstudium og LLM bruker ofte begge titlene, f.eks. JD, LLM i USA. Det finnes også kombinerte studieprogrammer (JD/LLM) som både gir profesjonsutdanning (JD) og LLM.
Kristin Roset
Journalistkarriere
Roset tok sin journalistutdannelse ved Høgskolen i Oslo, og arbeidet deretter som journalist i lokalavisen Firda Tidend på Sandane. Hun ble daglig leder i Rogaland Friidrettskrets, og bosatte seg i Stavanger. I desember 2007 ble hun ansatt som redaktør for sportsmagasinet Birkebeiner'n. Etter mammapermisjon i 2014 / 15 startet hun som journalistfrilans for Dagbladet og skriver bloggen Springerinne.
Master of Laws
Innhold
I engelskspråklige land tas LLM-graden vanligvis av personer som har juridisk profesjonsstudium som grunnutdanning, f.eks. den fireårige «profesjonsdoktorgraden» juris doctor (JD) som gir adgang til den regulerte juristprofesjonen i USA. Flere juridiske fakulteter i USA tilbyr kombinerte JD/LLM-programmer som både gir juridisk profesjonsutdanning (JD) og LLM, med LLM som et frivillig femte fordypningsår. Disse bruker gjerne den kombinerte tittelen JD, LLM for å synliggjøre både profesjonsutdanningen og spesialiseringen.
Kristin Roset
Idrettskarriere
Roset drev tidlig med utholdenhetsidretter, og var en god langrennsløper, men fant seg best til rette på friidrettsbanen. Hun representerte Sandane Turn og Idrettslag i de aldersbestemte klassene, og Gloppen Friidrettslag som junior og seniorutøver. I 1999 vant hun 800 meter under NM, og fulgte opp med ytterligere to seire i 2000 og 2001. Hun fikk sølv i 2002 og bronse i 2003. Hennes personlige rekord på 800 meter er 2.03,64 satt under et stevne i Drammen, 8. juli 2001. Resultatet gjør henne til Norges åttende beste 800 meter løper gjennom tidene (per august 2008). På 1500 meter har hun bestenoteringen 4.10,56, fra et stevne i Cork i Irland 6. juli 2002. Det resultatet gir henne niendeplass på listen over 1500 meterløpere gjennom tidene i Norge.
Master of Laws
Innhold
Ved noen institusjoner er det mulig å ta LLM-grad med annen fagbakgrunn enn jus, f.eks. innen statsvitenskap eller psykologi, men en LLM-grad alene gir ikke adgang til den regulerte juristprofesjonen. Kravene til ikke-jurister som vil ta en LLM-grad kan variere; f.eks. uttaler LSE at de i dag bare tar opp personer uten juridisk utdanning i «ekstraordinære» tilfeller og da krever annen relevant utdanning eller praksis med direkte tilknytning til faget man vil studere i LLM-graden. Noen LLM-grader kan ligge i skjæringsfeltet mellom jus og andre fag som f.eks. økonomi, psykologi, statsvitenskap, internasjonale studier eller sosiologi (rettssosiologi).
Innholdet i LLM-graden består i engelskspråklige land oftest av en blanding av kurs og en liten masteroppgave (vanligvis normert til et semester eller mindre). Ved noen institusjoner er det også mulig å skrive en større masteroppgave normert til et helt studieår. Det finnes også LLM-grader som primært eller utelukkende er kursbaserte. Graden gir, noe avhengig av innretning, gjerne en viss grunnleggende forskningskompetanse og tas noen ganger som forberedelse til et ph.d.-løp.
LLM skiller seg fra juridiske profesjonsstudier gjennom å ha en vesentlig snevrere innretning på ett enkelt rettsområde og innebære en større fordypning i dette. LLM er i engelskspråklige land ikke noen forutsetning for å arbeide som advokat, dommer eller lignende, og gir i seg selv heller ikke adgang til den regulerte juristprofesjonen.
Dobbel L i forkortelsen LLM står for latinsk flertall, altså «lærer i rettene»/«mester i rettene», fordi retten fra et historisk perspektiv omfatter både den verdslige og kirkelige rett, og derfor ofte omtales i flertall (cf. jura, dvs. flertall av rett, som rettsvitenskapen omtales som på dansk, tysk og andre språk).
Norske grader
De norske gradene cand.jur. og master i rettsvitenskap oversettes til engelsk som Master of Laws (LLM), da disse gradene er mer omfattende enn den grunnleggende juristutdannelsen i engelskspråklige land som ofte er på fire år. Det siste året i den norske juristutdannelsen anses dermed å tilsvare den fordypningen LLM representerer, mens de første fire årene tilsvarer det juridiske profesjonsstudiet (JD). Norsk cand.jur./master i rettsvitenskap tilsvarer dermed et kombinert JD/LLM-program i USA. Norsk cand.jur./master i rettsvitenskap kan oversettes til (amerikansk) engelsk som JD, LLM for å få frem både profesjonsutdanning og fordypningen som siste studieår utgjør.
Anything But Silence
Anything But Silence er et musikkalbum med Jan Arild Sørnes, utgitt i 1995. Dette er hans debutalbum.
Hærstaben (Norge)
Hærstaben (HST) er ledelsesapparatet for den norske Hæren. HST ledes i det daglige av en stabssjef som samtidig er stedfortreder for sjef Hæren. Hærstaben er forlagt i Rusta leir.
Overordnet oppdrag i fredstid er å drifte Hæren og sørge for den løpende styrkeproduksjon, som blant annet inkluderer utdanning av soldater og oppsetting av avdelinger. I krise og krig utgjør HST det øverste ledelsesapparatet for sjef Hæren som taktisk sjef for Forsvarets landstyrker.
Dominique Marie Jean Rey
Dominique Marie Jean Rey (født 21. september 1952 i Saint-Étienne i Frankrike) er en fransk katolsk prelat og biskop av Fréjus-Toulon.
Kishaudemningen
Kishaudemningen er en demning under bygging nær byen Garhwal i delstaten Uttarakhand i India, på elven Tons som er en stor sideelv til Yamuna.
Dominique Marie Jean Rey
Bakgrunn
Dominique Rey ble født i 1952 som den yngste av syv barn. Etter å ha studert økonomi i Lyon og tatt doktorgrad i skattefag i Clermont-Ferrand, arbeidet han fra 1976 til 1979 som skatteinspektør ved generaldirektoratet for skatter i finansdepartementet.
Kishaudemningen
Høyden vil bli 236 meter og lengden av dammen 680 meter.
Dominique Marie Jean Rey
Bakgrunn
I 1979 begynte Rey å studere teologi ved Institut Catholique i Paris, hvorfra han ble uteksaminert med en grad i katolsk teologi og et diplom i kanonisk rett.
Prest
Den 23. juni 1984 ble han presteviet som medlem av Emmanuel-fellesskapet for erkebispedømmet Paris av erkebiskop Jean-Marie Lustiger. Han var kapellan ved Lycée Stanislas i Paris (1984–85), kapellan i sognet Sainte-Marie-des-Batignolles i det 17. arrondissement (1985–86) og ledende kapellan ved Paray-le-Monial (1986–88). Fra 1988 til 1995 var han ansvarlig for prestene og seminaristene tilknyttet Emmanuel-fellesskapet. I 1995 ble han sogneprest ved Sainte-Trinité i Paris.
Biskop
Den 16. mai 2000 utnevnte pave Johannes Paul II ham til biskop av bispedømmet Fréjus-Toulon. Kardinalerkebiskop Jean-Marie Lustiger bispeviet ham den 17. september samme år. Medkonsekranter var kardinal Bernard Panafieu and biskop Joseph Madec.
I 2001 ønsket Dominique Rey Points-Coeur-søstrene velkommen til bispedømmet Fréjus-Toulon. I 2008 inkardinerte han Thierry de Roucy og anerkjente kanonisk Points-Coeur-fellesskapet (grunnlagt av Thierry de Roucy) og alle dets grener. Deretter ordinerte Dominique Rey til prester mange seminarister fra Points-Coeur utdannet i Argentina, Chile eller ved Venerable English College i Roma. I februar 2016 erklærte Dominique Rey Thierry de Roucy suspenderta divinis (suspensjonen forbød ham å utøve sitt prestedømme, det vil si forbød ham å administrere sakramentene) for markant brudd på lydighetsforpliktelsen.
I oktober 2019, mens Amazonas-synoden ble avholdt i Vatikanet, kom den åttende Summorum Pontificum-pilegrimsreise ledet av Dominique Rey, med Claude Barthe som kapellan, til Peterskirken. De ble ønsket velkommen dit av kardinal Angelo Comastri. Dominique Rey feirer et pontifikal liturgi der og forklarer denne manifestasjon av devosjon: «Tradisjonen er ikke et museum, men en elv som har sin kilde i Kristi mysterium og som gjennom sin lære, tilbedelsen og kirkens liv vanner påfølgende generasjoner gjennom århundrene. Det er et spørsmål om å forsone katolikker med deres hundre år gamle arv, å finne i våre røtter, som her slutter seg til Peters apostoliske vitnesbyrd, saften som vil nære vår tro i dag». Ukebladet La Vie videformidlet en kjenner av bispedømmet Fréjus-Toulons kommentar: «Det kunne ha sett ut som en provokasjon».
I mai 2022, etter et inspeksjonsoppdrag ledet av erkebiskop Jean-Marc Aveline av metralerkebispedømmet Marseille, som Fréjus-Toulon er suffragan under, bestemte Vatikanet seg for å suspendere årets oppkommernde ordinasjoner av prester og diakoner i bispedømmet Fréjus-Toulon. Avgjørelsen var oppsiktsvekkende og enestående. Dominique Rey tok ad notam denne suspensjonen velkommen i «smerte og tillit».
Episkopalgenealogi
Hans episkopalgenealogi er:
Hærstaben
Hærstaben kan vise til:
Steve Kekana
Steve Kekana (født 4. august 1958 i Zebediela i Limpopoprovinsen i Sør-Afrika, død 1. juli 2021 i Johannesburg) var en sørafrikansk musiker. Utenfor Sør-Afrika var han mest kjent for reggaelåten Raising My Family fra 1980.
Kekana var blind siden femårsalderen. Han tok parallelt med musikkarrieren en juridisk eksamen.
Han døde 1. juli 2021 av komplikasjoner grunnet covid-19.
Lepidoclema
Lepidoclema er en slekt av biller som hører til familien praktbiller (Buprestidae).
Levevis
Slekten lever i Namibørkenen og larvene utvikler seg i gress.
Utbredelse
Slekten er utbredt i Namibia og tilstøtende områder av Sør-Afrika.
Carlos Ortiz
Carlos Ortiz (født 24. april 1991 i Guadalajara) er en meksikansk profesjonell golfspiller på PGA-touren.
Cambarus chaugaensis
Cambarus chaugaensis eller «Chauga crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Carlos Ortiz
8. november 2020 vant han sin første PGA-tourseier under Houston Open, to slag foran japaneren Hideki Matsuyama og verdensener Dustin Johnson fra USA. Han ble dermed den tredje meksikaneren til å vinne på PGA-touren, etter Victor Regalado og Cesar Sanudo.
Cambarus chaugaensis
Utbredelsen er begrenset med forekomster i elver og innsjøer i deler av Nord-Amerika.
Carlos Ortiz
Under Sommer-OL 2020 i Tokyo som ble arrangert i 2021 ble han nummer 42.
Cambarus chaugaensis
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.
Punt e Mes
Punt e Mes er en italiensk vermut. Den har en mørkebrun farve og har en bitter smak. Punt e Mes betyr bokstavelig (engelsk: «point and a half») på piemontesisk. Navnet kan vise til at smaken er en del søt og en halv del bitter.
Mary Hanna
Mary Hanna (født 1. desember 1954) er en australsk rytter som spesialiserer seg i dressur. Under Sommer-OL 2012 i London representerte hun landet sitt, der hun ble nummer 9 i lagkonkurransen.
NM i roing 1983
NM i roing 1983 ble arrangert i Namsos 10.-11. september 1983. Kongepokalvinnere ble Horten Roklubb (singlesculler med Rolf Thorsen) og Trondhjems Roklub (dobbeltsculler med Solfrid Johansen og Haldis Lenes).
Punt e Mes
Den kan brukes som en erstatter for ordinær rød vermut i drinker som Americano, Manhattan og Negroni. Punt e Mes har en sterk, karakteristisk smak, halvveis mellom normal rød vermut og Campari. Punt e Mesble laget av Carpano-familien fra Torino frem til 2001, da Distillerie Fratelli Branca fra Milano kjøpte det.
Mary Hanna
Under Sommer-OL 2020 i Tokyo som ble arrangert i 2021, ble hun nummer 40 individuelt.
Lyndal Oatley
Lyndal Oatley (født 27. juni 1980) er en australsk rytter som spesialiserer seg i dressur. Under Sommer-OL 2012 i London representerte hun landet sitt, der hun ble nummer 9 i lagkonkurransen.
Ringbanen (Berlin)
Ringbanen er en rundt 37 km lang jernbanestrekning som går rundt sentrum av Berlin. Den består av en lukket ring med to spor for S-Bahn og i tillegg andre spor etter behov for fjern-, regional- og godstrafikk. Den er forbundet med flere radiale strekninger som forbinder Berlins sentrum med omlandet.
Ringbanen ble anlagt allerede i mellomkrigstiden, men mistet noe av betydningen da Berlin ble delt etter andre verdenskrig. Da Berlinmuren ble bygd 1961 ble den gjennomgående driften på Ringbanen avbrutt, og togene kjørte bare mellom Gesundbrunnen og Sonnenallee. Trafikken minket stadig, og driften på den vestlige delen av banen ble innstilt i 1980. Først i 1993 ble deler av banen satt i drift igjen, og i 2001 ble hele Ringbanen betjent. Etter gjenforeningen har banen blitt en viktig ferdselsåre i Berlin. På hverdager blir ringstrekningen benyttet av over 400 000 passasjerer.
Vekstfaktor
Begrepet vekstfaktor refererer til naturlig forekommende proteiner som kan stimulere cellevekst og -differensiering. Vekstfaktorer er viktige i reguleringen av mange cellulære prosesser. De opptrer typisk som signalmolekyler mellom celler, for eksempel cytokiner og hormoner, som binder seg til reseptorer på overflaten til målcellen.
Vekstfaktorer kontra cytokiner
Iblant brukes begrepene vekstfaktor og cytokin om hverandre. Historisk var cytokiner assosiert med hematopoetiske (bloddannende) celler og immunceller. I det sirkulatoriske systemet og i beinmarg hvor celler kan ligge omsluttet av væske gir det intuitiv mening at cellene kan kommunisere gjennom signalproteiner som transporteres i væsken. Etterhvert som ulike grener av forskningen konvergerte ble det imidlertid klart at enkelte av de samme signalproteinene som ble brukt i det hematopoetiske systemet og immunsystemet også ble brukt av mange andre typer celler og vev. Mens vekstfaktor impliserer en positiv stimulans av celledeling er cytokin et nøytralt ord som også dekker signaler som får målcellen til å gå gjennom programmert celledød.
Mihai Bâră
Mihai Bâră (født 5. september 1929 i Predeal) er en rumensk tidligere skiutøver og -trener.
I 1947 ble han nasjonalmester for juniorer og i 1948 nasjonalmester for militærpersonell i alpinski. Han deltok i utfor (i St Moritz i 1948 og i Oslo i 1952 ), slalåm og storslalåm (i Oslo i 1952 ) og har vunnet nasjonalmesterskapet 17 ganger. I internasjonale stevner vant han 21 ganger.
I 1951 ble han verdensmester i Universiaden i spesialslalåm.
Han studerte ved Idrettshøyskolen i București og senere rettsvitenskap ved Universitetet i București.
Hans kone, Magdalena Marotineanu-Bâră, ble seniormester i alpinski da hun var 16 år gammel. Hun vant 24 nasjonalmesterskaper, og deltok i vinter-OL i Cortina d'Ampezzo i 1956.
Deres sønn, som også heter Mihai, var også skiutøver og deltok for Romania under Vinter-OL 1984 i Sarajevo i alpine grener. Sønnen er kunstmaler og bosatt i Andorra.